《上湖南孙漕四首》
宋代·廖行之

湘雨湘田处处同，谁知公意与天通。
爱民天亦忧民事，望岁公应喜岁丰。
自古强兵先足食，从今积粟可平戎。
关中事业非难办，要看他时第一功。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。